OpenLLM-France/wikimedia huggingface dataset:
# El jardí secret (pel·lícula de 2020)

El jardí secret (títol original en anglès, The Secret Garden) és una pel·lícula de fantasia britànica basada en la novel·la homònima de 1911 de Frances Hodgson Burnett, la quarta adaptació cinematogràfica de la novel·la. És dirigida per Marc Munden i produïda per David Heyman. La protagonitzen Dixie Egerickx, Colin Firth i Julie Walters. Està ambientada a l'Anglaterra de 1947 i narra la història d'una òrfena jove que descobreix un jardí màgic a la finca del seu oncle, on l'envien a viure. S'ha doblat i subtitulat al català.
La pel·lícula es va estrenar el 14 d'agost de 2020 als cinemes de Catalunya.

## Repartiment

* Dixie Egerickx com a Mary Lennox
* Colin Firth com a Archibald Craven
* Julie Walters com a Sra. Medlock
* Edan Hayhurst com a Colin Craven
* Amir Wilson com a Dickon
* Isis Davis com a Martha
* Maeve Dermody com a Alice

## Referències

* 1 2 Casas, Quim. «'El jardín secreto': els límits del decorat». El Periódico de Catalunya, 13-08-2020. [Consulta: 15 agost 2020].
* ↑ «El jardí secret». Goita què fan, ara!. [Consulta: 2 març 2024].
* ↑ «Fitxa de doblatge El Jardí Secret». [Consulta: 2 març 2024].
# Estádio Municipal de Braga

L'estadi Municipal de Braga és un estadi de futbol de la ciutat de Braga (Portugal), i és propietat del Sporting Clube de Braga. L'estadi va ser inaugurat el 30 de desembre de 2003 i té una capacitat de 30.200 espectadors. El primer partit que va albergar va ser contra el Celta de Vigo i va finalitzar amb victòria per 1 a 0. Actualment s'anomena Estadi AXA pel patrocini d'aquesta empresa d'assegurances.
L'estadi és també conegut com La Pedrera, va ser construït en una pedrera de Muntanya Castro, que domina la ciutat de Braga, amb grades únicament en els laterals del terreny de joc. Darrere d'un fons hi ha les parets de roca de la pedrera i en el fons contrari hi ha un espai obert amb una vista panoràmica de la ciutat. Cada grada lateral es cobreix amb una coberta a l'estil d'un sostre, i tots dos estan connectats entre si a través de desenes de cables d'acer, inspirada en un disseny dels ponts construïts pels inques.
Un cop dins de l'estadi, passant d'una grada a l'altra es realitza a través d'una plaça de 5.000 metres quadrats que se situa sota el terreny de joc.
L'enorme roca que es va extreure durant la construcció de l'estadi va contribuir en gran manera al cost final de 83,1 milions d'euros de cost, més que qualsevol altre dels deu nous estadis construïts per a l'Eurocopa 2004, a excepció de l'Estádio da Luz de Lisboa (capacitat: 65.647) i l'Estádio do Dragão de Porto (capacitat: 52.002).
L'estadi és sovint considerat com un dels més originals i bells estadis del món. El Financial Times, en un article sobre els estadis de Gran Bretanya, es refereix a l'Estadi Municipal de Braga com un dels quatre exemples de "camp bonic". Afirmant que: "No hi ha hagut res en aquest país que coincideixi amb les delícies de l'arquitectura d'Eduardo Souto de Moura amb l'estadi de Braga a Portugal, un escenari impressionant tallat en la vessant d'una roca en el lloc d'una antiga pedrera".

## Enllaços externs

* SC Braga, en portuguès.
* Braga stadium design page on WorldStadiums.com (with photographs) Arxivat 2014-04-15 a Wayback Machine.
* afaconsult Engineering design firm of the Braga Municipal Stadium
# Petite Savanne

Petite Savanne (del francès "petita sabana") era un poble a la part sud-est de Dominica. El 2015 tenia una població aproximada de 1.200 habitants. La zona on van construir el poble és molt costeruda.
El 27 d'agost del 2015, la tempesta tropical Erika va causar destrosses catastròfiques en tot Dominica. Múltiples despreniments van devastar Petite Savanne. Com a mínim hi van haver sis morts i van desaparèixer catorze persones. Van quedar destruïdes 217 cases, gairebé un 60% del total de les cases que va destruir la tempesta a Dominica. El primer ministre Roosevelt Skerrit va declarar Petit Savanne zona de desastre especial. La majoria dels habitants van ser traslladats a Roseau.
La destrucció de Petite Savanne va forçar l'evacuació de 823 persones. Van declarar inhabitable el poble i hi ha el projecte de crear-ne un de nou en un lloc més segur.

## Referències

* ↑ «Emergency response: Dominica´s recovery». International Federation of Red Cross And Red Crescent Societies, 05-09-2015. [Consulta: 9 març 2016].
* ↑ «Dominica Suffers over Half a Billion Dollars Worth of Damage to Roads and Bridges». Government of Dominica, 2015. Arxivat de l'original el 10 de març 2016. [Consulta: 9 març 2016].
* ↑ «Evacuation of Petite Savanne». Government of Dominica, 2015. Arxivat de l'original el 10 de març 2016. [Consulta: 9 març 2016].
* ↑ «New community planned for Dominica residents displaced by Erika». Caribbean News Now [Roseau, Dominica], 22-02-2016 [Consulta: 9 març 2016]. Arxivat 10 de març 2016 a Wayback Machine.
# Saint-Ythaire

Saint-Ythaire és un municipi francès situat al departament de Saona i Loira i a la regió de Borgonya - Franc Comtat. L'any 2009 tenia 128 habitants.

## Història

Llista dels alcaldes successius :
| Data d'elecció | Identitat | Partit | Qualitat |
| 2008- | Marcel Joly | | |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2009 |
| 173 | 183 | 139 | 157 | 145 | 122 | 128 |
| A partir de 1990: Població sense dobles comptes |||||||
# Béatrice Dalle

Béatrice Dalle (Brest, 19 de desembre de 1964) és una actriu francesa.

## Trajectòria

El 1985, Béatrice Cabarrou es va casar amb el pintor Jean-François Dalle, de qui es va divorciar el 1988. Mentre treballava de model va conèixer el cineasta Jean-Jacques Beineix, que li va oferir el paper principal de la pel·lícula de 1986 37°2 le matin, la qual va rebre nominacions als BAFTA i a l'Oscar com a millor pel·lícula de parla no anglesa.
Més endavant, va aparèixer en una sèrie de pel·lícules franceses, com Chimère de 1989, que es va estrenar al 42è Festival Internacional de Cinema de Canes.
També va aparèixer al videoclip de 1991 «Move to Memphis» del grup noruec A-ha. Després va protagonitzar La nit a la terra de Jim Jarmusch el 1991, en el paper d'una dona cega poc convencional. El 1997, Ocult en la memòria, va ser la seva primera pel·lícula que va fer als Estats Units d'Amèrica.
El 2001, Dalle va aparèixer a la polèmica pel·lícula Trouble Every Day, en la qual interpreta un vampir, així com en la pel·lícula de 2007 À l'intérieur, en el paper d'una psicòpata que persegueix una dona embarassada, i a Bye Bye Blondie (2012), La importància de ser Oscar Wilde (2018) i LuxAeterna (2019).

## Referències

* ↑ «AGUILAR George». Lesgensducinema.com\accessdate=8 December 2018.
* ↑ «Women who have killer instincts - Crime, UK - The Independent», 10-06-2008. Arxivat de l'original el 2010-06-04. [Consulta: 11 març 2024].
* ↑ «Actress defends rape suspect» (en anglès), 14-12-2005. [Consulta: 11 març 2024].
* ↑ Chalmers, Robert. «Béatrice Dalle is the ultimate femme fatale». British GQ, 27-02-2015. [Consulta: 8 December 2018].
* ↑ «Béatrice Dalle» (en francès). premiere.fr, 19 December 1964. [Consulta: 10 setembre 2023].
* ↑ «Festival de Cannes: Chimère». festival-cannes.com. Arxivat de l'original el 2012-03-07. [Consulta: 1r agost 2009].
* ↑ a-ha - Move To Memphis (Official Video), <https://www.youtube.com/watch?v=hbF2swavgSA>. Consulta: 31 gener 2023
* ↑ «Clive James - Postcard from Paris». youtube.com, 1988. [Consulta: 15 febrer 2023].

## Bibliografia

* Ursini, James. «Beatrice Dalle: The earthy sensualist». A: Femme Fatale: Cinema's Most Unforgettable Lethal Ladies. Limelight Editions, October 2009. ISBN 9780879107246.
# Kostas Vaxevanis

Kostas Vaxevanis - Κώστας Βαξεβάνης (grec) - (Hagia Paraskevi, illa de Lesbos, 6 de maig de 1966) és un periodista grec, propietari i editor de la revista Hot Doc. Es feu conèixer internacionalment arran de la publicació de la llista d'uns 2.059 evasors fiscals i de la seva detenció consegüent. Va començar la seva carrera de periodista a Rizospastis el 1988. Més endavant treballà en diversos diaris com ara Eleftherotypia, Kathimerini, To Pontiki i To Vima. El 1991, feu de periodista de guerra en zones de guerra pels canals televisius NET i MEGA i així presencià els conflictes bèl·lics que van tenir lloc a Bòsnia, el golf pèrsic, Palestina, el Kurdistan, Albània i Kosovo. A l'abril de 2012, Vaxevanis creà la revista Hot Doc. El 28 d'octubre 2012, després de la publicació d'una llista d'evasors fiscals grecs atribuïda a Christine Lagarde quan era ministra d'economia del govern francès, i ocultada pel govern grec, va ser detingut per la policia del seu país. L'1 de novembre del mateix any va ser absolt per la justícia grega.

## Referències

* ↑ «Κώστας Βαξεβάνης» (en grec). Arxivat de l'original el 2015-02-10. [Consulta: 10 febrer 2015].
* ↑ Article al diari Ara sobre la seua absolució, el 2 de novembre de 2012
# Abu l-Khattab Djafar ibn Muhammad ibn Musa ibn al-Furat

Abu-l-Khattab Jàfar ibn Muhàmmad ibn Mussa ibn al-Furat fou un alt càrrec de la cort abbàssida al començament del segle x; era germà del visir Abu-l-Hàssan Alí ibn Muhàmmad ibn Mussa ibn al-Furat.
El 908 quan el seu germà encara no era visir, va ser nomenat encarregat de l'administració de les propietat de l'estat a les parts oriental i occidental del califat. Va morir el 909/910.

## Referències

* Zetterstéen, K. V. "Ibn al-Furāt". Encyclopaedia of Islam, primera edició (1913-1936). Editada per M. Th. Houtsma, T.W. Arnold, R. Basset, R. Hartmann. Brill Online, 2016. 22 de maig de 2016
# Physalaemus rupestris

Physalaemus rupestris és una espècie de granota que viu al Brasil.
Està amenaçada d'extinció per la pèrdua del seu hàbitat natural.

## Referències

* Nascimento, L.B. & Pimenta, B. 2004. Physalaemus rupestris. Llista Vermella d'Espècies Amenaçades de la UICN 2006. Consulta: 17 de gener de 2008.
# Saint-félicien (formatge del Roine)

El saint-félicien és un formatge francès de la zona del Delfinat. Es tracta d'un formatge proper del saint-marcellin. El nom prové de la plaça on hi havia la formatgeria que ha donat l'origen d'aquest formatge.
Està fet amb llet de vaca, abans s'havia utilitzat llet de cabra, però ha caigut en desús. La pasta és tova i la crosta florida. El pes de cada peça és de 180 grams.
El període de degustació òptim s'estén de l'abril al setembre, després d'un afinament de 4 a 6 setmanes, però també és excel·lent de març a desembre. És més tou i cremós que el saint-marcellin.
Cal no confondre'l amb l'original saint-félicien de l'Ardecha, un formatge de cabra que prové del poble de Saint-Félicien.
# Kostiantina Màlitska

Kostiantina Màlitska (Kropívnik, 30 de maig de 1872 - Lviv, 23 de febrer de 1947), nom complet amb patronímic Kostiantina Ivànivna Màlitska, ucraïnès: Костянтина Іванівна Малицька, coneguda també amb els pseudònims literaris de Vira Lébedova, ucraïnès: Віра Лебедова i Txaika Dnistrova, ucraïnès: Чайка Дністрова, fou una educadora, escriptora i activista ucraïnesa.

## Biografia

Màlitska va néixer a Kropívnik, raion de Kàluix, el 1872. Va estudiar per ser mestra i es va graduar el 1892. Va ensenyar educació primària a Halych i Luzhany i també a Lviv a l'escola de noies Xevtxenko.
El 1912 va organitzar una reunió per al "Comitè de Dones" a Lviv per preparar la guerra que ella veia inevitable. A la ruenió també hi havia Olena Stepàniv, Maria Biletska (1864-1937) i Olha Bassarab. Els diners recaptats del "Fons Nacional de Combat", creat per elles, es van utilitzar per a finançar els Fusellers Ucraïnesos de la Sitx i Stepàniv va ser-ne la primera dona oficial.
El 1938 els governants polonesos a Ucraïna van declarar il·legal la Unió de Dones Ucraïneses. Com a resultat, es va formar una altra organització de dones, la Drujina Kniahini Olhi (Companyia de la princesa Olha), i Màlitska es va convertir en una de les seves líders. La nova existència de l'organització va ser breu, ja que va desaparèixer quan els soviètics van ocupar Galítsia el 1939.
Màlitska va escriure obres de teatre infantil, cançons i va contribuir en revistes. El 1899 va publicar contes infantils a Mali druzi (Petits amics, 1899, 1906) i els seus articles sobre educació a Maty (Mare, 1902) i Z trahedii ditiatxikh duix (De les tragèdies de les ànimes dels nens, 1907).
Màlitska va morir a Lviv el 1947.

## Referències

* 1 2 «Malytska, Konstantyna». www.encyclopediaofukraine.com. [Consulta: 11 març 2022].
* 1 2 Wolynetz, Lubow. «The Role of Dedicated Ukrainian Women in World War I». Ukrainian Museum Library of Stamford, 2015. [Consulta: 4 març 2022].
* ↑ «Stepaniv, Olena». www.encyclopediaofukraine.com. [Consulta: 9 març 2022].
* ↑ «Drujina Kniahini Olhi». www.encyclopediaofukraine.com. [Consulta: 11 març 2022].
# Abu l-Hasan Amin ibn Muhammad al-Gulistani

Abu l-Hasan Amin ibn Muhammad al-Gulistani fou visir de Kermanxah i historiador de la Pèrsia post afshàrida. Era membre d'una família de sàyyids d'Isfahan. El 1748 fou nomenat visir de Kermanxah; el 1750 Karim Khan Zand va assetjar per primer cop la ciutat el va detenir. Després Karim fou derrotat per Azad Khan i va recuperar el poder a la ciutat que va abandonar el 1756 després d'una disputa amb el seu oncle. Va escriure una història titulada Moǰmal al-tawārīḵ-e baʿd-e Nāderīya que narra els fets de la Pèrsia posterior a Nàdir-Xah Afxar fins a l'adveniment dels qajars, amb molts detalls com el breu regnat de Mir Sayyid Muhammad superintendent de la capella Razawi el 1750; arriba fins al desembre del 1791.

## Referències

* 1 2 «ABU'L-ḤASAN GOLESTĀNA» (en anglès). Encyclopaedia Iranica. [Consulta: 20 gener 2013].
# Emma

«Emma» té aquests significats:
* Biografies:
** Emma de França (894-934), filla de Robert I de França i de Beatriu de Vermandois, casada el 921 amb el duc Raül de Borgonya, que va ser coronat rei de França
** Emma de Barcelona (segle IX - segle X), filla de Guifré el Pilós i de Guinedilda, comtes de Barcelona, abadessa del Sant Joan de les Abadesses
** Emma de Waldeck-Pyrmont (Arolsen, 1858 - La Haia, 1934), Princesa de Waldeck-Pyrmont arran del matrimoni amb el rei Guillem III dels Països Baixos, esdevingué reina dels Països Baixos
** Emma Baker (Massachusetts, 1828-1916), remeiera pequot revitalitzadora de la cultura mohegan
** Emma Bonino (Bra, Piemont, 1948) política italiana, membre del Parlament italià i Ministra de Política Europea i Comerç Internacional al govern de Romano Prodi
** Emma Bunton (Anglaterra, 21 de gener de 1976) cantant de música pop membre de les Spice Girls
** Emma Coolidge, personatge de ficció de la sèrie televisiva Herois interpretat per Deanne Bray
** Emma Goldman (1869-1940) anarquista nord-americana
** Emma Vilarasau Tomàs (1959, Sant Cugat del Vallès) actriu catalana de teatre, cinema i televisió
** Emma Watson (15 d'abril de 1990, Oxford) actriu britànica
* Literatura: Emma (novel·la), obra de Jane Austen
* Còmics: Emma (manga)
* Cinema:
** Emma (pel·lícula de 1932), pel·lícula estatunidenca dirigida per Clarence Brown
** Emma (pel·lícula de 1996), pel·lícula britànico-estatunidenca dirigida per Douglas McGrath i protagonitzada per Gwyneth Paltrow
** Emma (pel·lícula de 2020), pel·lícula britànica dirigida per Autumn de Wilde
* Televisió: Emma (minisèrie), adaptació de la BBC de la novel·la homònima de Jane Austen
* Toponímia: Emma (Missouri), població estatunidenca de Missouri
* Miscel·lània: Emma Mærsk, vaixell contenidor
Viccionari
# Felip d'Artois

Felip d'Artois (1269 - 11 de setembre de 1298) va ser un noble francès, fill del comte d'Artois i senyor de Conches-en-Ouche.
Va ser el fill gran de Robert II el Noble, comte d'Artois i d'Amícia de Courtenay. Es va casar el juliol de 1280, per contracte, amb Blanca de Bretanya (1270-1327), filla de Joan II de Bretanya, duc de Bretanya i de Beatriu d'Anglaterra. Van tenir els següents fills:
* Margarida (1285-1311), casada a Lluís de França, comte d'Evreux, amb qui va tenir cinc fills i posterioritat
* Robert III (1287-1342), comte de Beaumont-le-Roger, que va tenir successió
* Isabel (1288-1344), monja a Poissy;
* Joana (1289-després de 1347), casada amb Gastó I, comte de Foix
* Maria (1291-1365), casada amb Joan de Dampierre, comte de Namur, amb qui va tenir onze fills
* Caterina (1296-1368), casada amb Joan II de Castella, comte d'Aumale.
Va morir l'11 de setembre de 1298 a causa de les ferides que va rebre a la batalla de Veurne. Va ser enterrat al convent dels jacobins del carrer de Sant Jaume de París, en una tomba de marbre blanc amb una imatge seva en relleu.
La seva mort va succeir abans que la del seu pare i va provocar un conflicte successori entre Mafalda, filla gran del comte, i Robert, fill de Felip, aleshores comtes de Beaumont.

## Referències

* 1 2 3 Montfaucon, Bernard de. Les monumens de la monarchie françoise qui comprennent l'histoire de France (en francès). vol. 2. París: Julien-Michel Gandouin i Pierre-François Giffart, 1730, p. 213.
* ↑ Moreri, Louis. Le grand dictionnaire historique, ou Le mêlange curieux de l'histoire sacrée et profane (en francès). vol. 1. París: Denys Mariette, 1725, p. 741.
* ↑ Kimber, Edward. The History of England, as Well Ecclesiastical as Civil, from the Earliest Period to the Close of the Twelfth Parliament of Great-Britain, Together with the History of Scotland, Ireland, and the Neighbouring Kingdoms and States... (en anglès). vol. 3. Londres: F. Newbery, 1766, p. 314.
# Pigres de Peònia

Pigres de Peònia (en grec antic Πίγρης) fou un noble peoni que amb el seu germà Mànties i la seva germana va anar a Sardes, on era Darios I el Gran, esperant que amb el seu suport obtindria la tirania sobre Peònia. Però Darios va observar una gran laboriositat en la germana, i va ordenar a Megabazos de transportar a tots els peonis a Àsia per aprofitar aquesta suposada característica, segons diu Heròdot (Històries V. 12, &c).

## Referències

* ↑ Pigres a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 366
# Santa Rosa (Nou Mèxic)

Santa Rosa és una població dels Estats Units a l'estat de Nou Mèxic. Segons el cens del 2000 tenia 2.744 habitants.

## Demografia

Segons el cens del 2000, Santa Rosa tenia 2.744 habitants, 898 habitatges, i 616 famílies. La densitat de població era de 249,3 habitants per km².
Dels 898 habitatges en un 35% hi vivien nens de menys de 18 anys, en un 45,1% hi vivien parelles casades, en un 18,3% dones solteres, i en un 31,3% no eren unitats familiars. En el 28% dels habitatges hi vivien persones soles l'11,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,5 i el nombre mitjà de persones que vivien en cada família era de 3,03.
Per edats la població es repartia de la següent manera: un 23,1% tenia menys de 18 anys, un 10,4% entre 18 i 24, un 34,4% entre 25 i 44, un 20% de 45 a 60 i un 12% 65 anys o més.
L'edat mediana era de 36 anys. Per cada 100 dones de 18 o més anys hi havia 145,2 homes.
La renda mediana per habitatge era de 25.085 $ i la renda mediana per família de 28.782 $. Els homes tenien una renda mediana de 20.161 $ mentre que les dones 16.417 $. La renda per capita de la població era d'11.168 $. Aproximadament el 18,9% de les famílies i el 23,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Santa Rosa». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 9 agost 2010].
* ↑ «Geographic Comparison Table- Santa Rosa». American Fact Finder. Oficina del Cens dels Estats Units, 12-01-2010.
# Ca la Pola

Ca la Pola és una casa de la Cellera de Ter (Selva) inclosa a l'Inventari del Patrimoni Arquitectònic de Catalunya.

## Descripció

Immoble que consta de planta baixa i dos pisos superiors, situat entre mitgeres i cobert amb una teulada a dues aigües de vessants a façana. Està ubicat al costat esquerre del carrer Migdia.
La planta baixa destaca el portal d'accés rectangular amb una poderosa llinda monolítica amb les impostes retallades, en forma de quart de cercle, confeccionant un arc conopial, a petita escala, amb una flor al centre. A més, consta d'uns robustos muntants de pedra ben escairats. Paral·lelament en el mateix sector trobem una petita obertura rectangular emmarcada amb muntants i amb un ampit rude.
Pel que fa al primer pis, aquest s'ha projectat materialment en la façana en format d'una finestra amb permòduls.
Finalment el segon pis disposa d'una galeria d'arc de mig punt rebaixat de rajol amb ampit de fusta.
A mode d'apunt cal remarcar que el material preponderant i que abasta tot l'espai físic de la façana, és la pedra, concretament els còdols de riu sense desbastar i treballar.

## Referències

* 1 2 3 4 5 «Ca la Pola». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 23 setembre 2017].
# L'edat de l'acer

L'edat de l'acer o L'era de l'acer (The Age of Steel en l'original anglès) és un episodi de la segona sèrie de la sèrie de televisió de ciència-ficció britànica Doctor Who. Va ser emès originalment el 20 de maig del 2006 i és el desenllaç d'una bilogia; la primera part, El ressorgiment dels ciberhumans, va ser emesa l'13 de maig del mateix any i presenta el retorn dels Ciberhumans des de Silver Nemesis del 1988. Els protagonistes de l'episodi són en David Tennant com a el Doctor, Billie Piper com a Rose Tyler i en Noel Clarke com a Mickey Smith.

## Argument

Els ciberhumans prenen control de Londres i comencen a convertir la població. La Jackie cau en mans d'en Lumic i el Doctor, la Rose i en Mickey queden reduïts a fugitius en un món de terror. Un atac desesperat a la ciberfàbrica és l'única opció que tenen, però sobreviuran tots?

## Referències

* ↑ «'Luar' sigue intratable en el prime time del viernes de la FORTA» (en castellà). FormulaTV, 18 octubre 2008. [Consulta: 19 novembre 2023].
* ↑ «2x06 L'ERA DE L'ACER». eldoblatge.com. [Consulta: 19 novembre 2023].
* ↑ Hussey, J. «Evolution of the Cybermen» (en anglès). Doctor Who TV, 11 maig 2013. [Consulta: 19 novembre 2023].
* 1 2 Wilkins, A. «Doctor Who: "Rise Of The Cybermen"/"The Age Of Steel"/"The Idiot's Lantern"» (en anglès). The A.V. Club, 9 febrer 2014. [Consulta: 19 novembre 2023].
# Abu l-Hasan Khan al-Mahallati al-Kohaki

Sayyid Abu l-Hasan Khan al-Mahallati al-Kohaki fou imam dels ismaïlites nizarites de la línia kasemxàhida. Era originari de la vila de Kohak a la regió de Mahallat. Fou beglerbegi de Kirman sota Karim Khan Zand i successors des de 1768 a 1791/1792. El lloc on més partidaris tenia era Šahr-e Bābak al sud de les muntanyes Kūh-e Masāhem (quasi 200 km a l'oest de Kirman), on tenia una gran fortalesa i on les tribus de khurasanis i atallahatis li donaven tot el suport. A la mort de Karim Khan va governar Kirman com independent i sembla que fou molt beneficiós per la regió. Quan Lutf Ali Khan Zand va assetjar la ciutat de Kirman (1790/1791) es va declarar a favor dels qajars i la va defensar amb èxit. Va morir l'any següent i el va succeir el seu cosí Mirza Sadek. Els seus descendents van seguir la dinastia d'imams nizarites.

## Bibliografia

* J. Malcolm, History of Persia II, Londres, 1829, p. 109.
* H. Busse, “Abu'l-Hasan Khan Mahallati,” Encyclopædia Iranica, I/3, p. 310; una versió actualitzada està disponible en línia a http://www.iranicaonline.org/articles/abul-hasan-khan-mahallati-kohaki-sayyed-imam-of-the-nezari-ismailis-of-the-qasemsahi-line-beglerbegi-of-kerman-under-karim-khan-zand-and-his-successors-from-approximately-1181-1768-to-1206-1791-92
# Emma (cràter)

Emma és un cràter d'impacte en el planeta Venus de 11,8 km de diàmetre. Porta el nom d'un antropònim alemany, i el seu nom va ser aprovat per la Unió Astronòmica Internacional el 1997.

## Referències

* ↑ «Emma». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus